
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2339 

11 Δεκεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 2/44645/0094/17.9.2001 από¬ 
φασης «Σύσταση πάγιας προκαταβολής στον Οργα¬ 
νισμό Διαχείρισης Δημοσίου Χρέους (Ο.Δ.ΔΗ.Χ.) (ΦΕΚ 

1248 Β>. 1 

Λύση της δημοτικής επιχείρησης «Αιολικό Πνευματικό και 
Πολιτιστικό Κέντρο Δήμου Καισαριανής». 2 

Τροποποίηση του Οργανισμού Εσωτερικής Υπηρεσίας του 

Δημοτικού Αθλητικού Οργανισμού Χολαργού. 3 

Σύσταση Νομικού Προσώπου με την επωνυμία «Δημοτική 
Βιβλιοθήκη Κάστρου», στο Δήμο Κάστρου - Κυλλήνης. 4 


Τροποποίηση της υπ' αριθμ IΕ/3143/Π07/4/000142/Ε/ν. 3299/ 
2004/29.8.2006 απόφασης του Γεν. Γραμματέα της Πε¬ 
ριφέρειας Ηπείρου για την υπαγωγή επένδυσης της 
εταιρείας «Σ. & Δ. ΚΑΤΣΑΡΟΣ Ο.Ε.» στις διατάξεις του 
ν. 3299/2004 όπως ισχύει και ολοκλήρωση και έναρξη 

παραγωγικής λειτουργίας αυτής . 5 

Τροποποίηση των αποφάσεων του Γενικού Γραμματέα 
Περιφέρειας Ηπείρου: α) IΕ/3219/Π 07/1/29/ν.26 01/1998, 
β) IΕ5465/Π07/1/142/ν. 2601/1998, γ) ΙΕ3033/Π07/1/170/ 
ν. 2601/1998, δ) ΙΕ5096/Ρ07/1/11/ν. 2601/1998, ε) ΙΕ220/ 
Ρ07/1/7/ν. 2601/1998, στ) ΙΕ 6782/Π07/73/ν. 3299/2004 και 
ζ) ΙΕ 7716/Ρ07/4/218/ν. 3299/2004, που αφορούν υπαγω¬ 
γή επενδύσεων της εταιρείας «ΠΕΤΚΟΜ ΕΛΛΑΣ ΒΙΟ¬ 
ΜΗΧΑΝΙΑ ΕΙΔΩΝ ΣΥΣΚΕΥΑΣΙΑΣ Α.Ε.» στις διατάξεις του 
ν. 2601/1998 και του ν.3299/2004 και τις υπ’ αριθμ. α) ΙΕ 
4661/ΦΠ07/1/10/ν.2601/1998, β) ΙΕ1819/ΦΠ07/1/8/ν.2601/1998, 
γ) IΕ383/ΦΠ0/1 /6/ν. 2601/1998, δ) IΕ8432/Π07/92/Ε/ 
ν. 3299/2004, στ) IΕ7636/Π07/82/Ε/ν. 3299/2004, ζ) ΙΕ4504/ 
Π07/37/Ε/ν. 3299/2004, η) IΕ4565/Π07/1/334/ν. 2601/1998, 
θ) IΕ458/Π07/1/366/ν. 2601/1998 και ι) ΙΕ5502/Π07/1/396/ 
ν. 2601/1998, που αφορούν υπαγωγή επενδύσεων της 
εταιρείας «ΗΠΕΙΡΩΤΙΚΗ ΒΙΟΜΗΧΑΝΙΑ ΕΜΦΙΑΛΩΣΕΩΝ 
ΑΕ», με δ.τ. «Η.Β.Ε. ΑΕ», στις διατάξεις του ν. 2601/1998 


και του ν. 3299/2004. 6 

Τροποποίηση της υπ’ αριθμ. IΕ5483/Π07/1/394/Ε/ν. 2601/1998 
/24.12.2004 απόφασης του Γεν. Γραμματέα της Περιφέ¬ 
ρειας Ηπείρου για την υπαγωγή επένδυσης της εταιρεί¬ 
ας «ΝΙΚΟΛΑΟΣ ΣΚΑΡΑΣ & ΣΙΑ ΟΕ», στις διατάξεις του 

ν. 3299/2004 όπως ισχύει. 7 

Τροποποίηση Οργανισμού Εσωτερικής Υπηρεσίας (Ο.Ε.Υ.) 
του Νομικού Προσώπου «Δημοτικό Ωδείο Καρδίτσας». 8 

Τροποποίηση Ο.Ε.Υ του Δήμου Πολυγύρου. 9 

Έγκριση σύμβασης μίσθωσης έργου για το Κέντρο Εξυπη¬ 
ρέτησης Πολιτών (ΚΕΠ) Δήμου Χαλκιδέων. 10 

Ανακοίνωση της Έκθεσης Εκτίμησης των περιουσιακών 
στοιχείων της Δημοτικής Επιχείρησης «ΔΗΜΟΣ ΑΘΗ¬ 
ΝΑΙΩΝ ΕΠΙΧΕΙΡΗΣΗ ΜΗΧΑΝΟΓΡΑΦΗΣΗΣ». 11 


ΑΠΟΦΑΣΕΙ Σ 

Αριθμ. 2/59640/0094 (1) 

Τροποποίηση της υπ' αριθμ. 2/44645/0094/17.9.2001 από¬ 
φασης «Σύσταση πάγιας προκαταβολής στον Οργα¬ 
νισμό Διαχείρισης Δημοσίου Χρέους (Ο.Δ.ΔΗ.Χ.) (ΦΕΚ 
1248 Β>. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του ν.δ/τος 496/1974 «Περί λογιστικού των Νομικών 
Προσώπων Δημοσίου Δικαίου» (ΦΕΚ 204Α'), όπως τροπο¬ 
ποιήθηκε, συμπληρώθηκε και ισχύει μέχρι σήμερα. 

β) Του άρθρου 9 του ν. 2628/1998 «Σύσταση Νομικού Προ¬ 
σώπου δημοσίου δικαίου με την επωνυμία «Οργανισμός 
Διαχείρισης Δημοσίου Χρέους (Ο.Δ.ΔΗ.Χ.)» και άλλες δια¬ 
τάξεις» (ΦΕΚ 151Α). 

2. Τα άρθρα 2 και 8 της υπ’ αριθμ. 2/8879/0094/22.3.2000 
απόφασης του Υπουργού Οικονομικών «Εγκριση του Ειδικού 
Κανονισμού Οικονομικής Διαχείρισης και του Ειδικού Κανο¬ 
νισμού Προμηθειών του Οργανισμού Διαχείρισης Δημοσίου 
Χρέους (Ο.Δ.ΔΗ.Χ.)» (ΦΕΚ 412Β'). 

3. Την υπ’ αριθμ. 2/44645/0094/17.9.2001 απόφαση του 
Υφυπουργού Οικονομικών «Σύσταση πάγιας προκαταβολής 
στον Οργανισμό Διαχείρισης Δημοσίου Χρέους (Ο.Δ.ΔΗ. 
X.)» (ΦΕΚ 1248 Β’), όπως τροποποιήθηκε με την αριθ. 
2/42842/0094/8.8.2007 κοινή απόφαση του Υπουργού και του 
Υφυπουργού Οικονομίας και Οικονομικών (ΦΕΚ 1658 Β'). 

4. Το απόσπασμα πρακτικού της αριθ. 139/27.9.2007 συνε¬ 
δρίασης του Διοικητικού Συμβουλίου του Ο.Δ.ΔΗ.Χ. 

5. Το υπ’ αριθμ. 1114/2.10.2007 έγγραφο του Ο.Δ.ΔΗ.Χ. 

6. Τις συνθήκες λειτουργίας του Ο.Δ.ΔΗ.Χ. 

7. Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού, ούτε του προϋπολογισμού του 
Ο.Δ.ΔΗ.Χ., αποφασίζουμε: 

1. Τροποποιούμε την παρ. 3 της υπ’ αριθμ. 2/44645/ 0094/ 
17.9.2001 απόφασης του Υφυπουργού Οικονομικών «Σύσταση 
πάγιας προκαταβολής στον Οργανισμό Διαχείρισης Δημο¬ 
σίου Χρέους (Ο.Δ.ΔΗ.Χ.)», όπως τροποποιήθηκε με την υπ’ 
αριθμ. 2/42842/0094/8.8.2007 κοινή απόφαση του Υπουργού 
και του Υφυπουργού Οικονομίας και Οικονομικών, ως εξής: «3. 
Διαχειριστής της πάγιας προκαταβολής ορίζεται ο μόνιμος 
υπάλληλος του Οργανισμού Στέφανος Ζαμπούνης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2007 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 36490 (2) 

Λύση της δημοτικής επιχείρησης «Αιολικό Πνευματικό και 
Πολιτιστικό Κέντρο Δήμου Καισαριανής». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
στελέχωση Περιφέρειας, ρύθμιση θεμάτων για την Τοπική 
Αυτοδιοίκηση & άλλες διατάξεις». (ΦΕΚ 107/Α71997), όπως 
έχουν τροποποιηθεί και ισχύουν σήμερα. 

2. Τις διατάξεις του άρθρου 270 του ν. 3463/2006 «Κύρωση 
του Κώδικα Δήμων και Κοινοτήτων» (ΦΕΚ 114/Α/8.6.20 06), 
σύμφωνα με τις οποίες «...επιχειρήσεις των παρ.1 και 2 
του προηγούμενου άρθρου εξακολουθούν μέχρι τη συγ¬ 
χώνευση, λύση ή μετατροπή τους να διέπονται από τις 
αντίστοιχες διατάξεις του π.δ. 410/1995...... 

3. Τις διατάξεις του άρθρου 284 του π.δ. 410/1995, περί 
διάλυσης των δημοτικών επιχειρήσεων. 

4. Τις διατάξεις του άρθρου 42 του ν. 1416/1984, όπως 
έχουν τροποποιηθεί και ισχύουν σήμερα. 

5. Την υπ’ αριθμ. 25027/19.4.1984 απόφαση του Υπουργού 
Εσωτερικών, Δημόσιας Διοίκησης και Αποκέντρωσης (ΦΕΚ 
244/Β'/19.4.1984), περί καθορισμού αναγκαίων λεπτομερειών 
για την εφαρμογή των διατάξεων των άρθρων 205 έως 213 
του ν.1065/1980 κ.λπ. 

6. Το οικ.26213/10.5.2007 έγγραφο του ΥΠ.ΕΣ.Δ.Δ.&Α., περί 
λύσεως των Δημοτικών Επιχειρήσεων ΟΤΑ. 

7. Τις διατάξεις του άρθρου 269 παρ.1 του ν. 3463/2006, 
σύμφωνα με τις οποίες, «Από την έναρξη ισχύος του παρό¬ 
ντος έως τις 31.12.2007, όσες επιχειρήσεις ΟΤΑ, τις οποίες 
είτε έχουν συστήσει οι ίδιοι είτε συμμετέχουν σε αυτές 
κατά πλειοψηφία φορείς της Τοπικής Αυτοδιοίκησης δεν 
προσαρμόζουν το καταστατικό τους στις διατάξεις του 
παρόντος νόμου, λύονται και τίθενται υπό εκκαθάριση». 

8. Την υπ’ αριθμ. οικ. 16978/12.11.2003 απόφαση σχετικά 
με μεταβίβαση αρμοδιοτήτων και εξουσίας υπογραφής με 
εντολή Γενικού Γραμματέα στο Γενικό Δ/ντή Περιφέρειας 
(ΦΕΚ/1693/Β718.11.2003). 

9. Την υπ’ αριθμ. 17273/6.5.1996 απόφαση του Περιφερεια¬ 
κού Διευθυντή Αθηνών (ΦΕΚ 357/Β717.5.1996), περί σύστασης 
της αμιγούς Δημοτικής Επιχείρησης «Αιολικό Πνευματικό 
και Πολιτιστικό Κέντρο Δήμου Καισαριανής», όπως έχει 
τροποποιηθεί και ισχύει σήμερα. 

10. Την υπ’ αριθμ. 259/2007 απόφαση του Δημοτικού Συμβου¬ 
λίου του Δήμου Καισαριανής, περί λύσης της αμιγούς Δημο¬ 
τικής Επιχείρησης με την επωνυμία «Αιολικό Πνευματικό και 
Πολιτιστικό Κέντρο Δήμου Καισαριανής», αποφασίζουμε: 

Τη λύση της αμιγούς δημοτικής επιχείρησης με την επω¬ 
νυμία «Αιολικό Πνευματικό και Πολιτιστικό Κέντρο Δήμου 
Καισαριανής» σε εφαρμογή των διατάξεων του άρθρου 
269 του ν. 3463/2006. 

Από τις διατάξεις της απόφασης αυτής δεν προκαλείται 
επιπλέον δαπάνη σε βάρος του προϋπολογισμού του Δήμου 
Καισαριανής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2007 
Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 

-♦- 

Αριθμ. 39792 (3) 

Τροποποίηση του Οργανισμού Εσωτερικής Υπηρεσίας του 
Δημοτικού Αθλητικού Οργανισμού Χολαργού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 10 του ν. 3584/2007. 


2. Τις διατάξεις του αρθ. 8 του ν. 2503/1997. 

3. Τις σχετικές διατάξεις του άρθρου 239 του Δ.Κ.Κ. 
(ν. 3463/2006). 

4. Την υπ’ αριθμ. 12/2007 απόφαση του Διοικητικού Συμβου¬ 
λίου του Δημοτικού Αθλητικού Οργανισμού Χολαργού, περί 
τροποποίησης του Οργανισμού Εσωτερικής Υπηρεσίας. 

5. Την υπ’ αριθμ. 144/2007 απόφαση Δημοτικού Συμβουλί¬ 
ου του Δήμου Χολαργού, με την οποία εκφράζει σύμφωνη 
γνώμη για την τροποποίηση του Οργανισμού Εσωτερικής 
Υπηρεσίας του Αθλητικού Οργανισμού Δήμου Χολαργού. 

6. Τη σύμφωνη γνωμοδότηση του αρμόδιου Υπηρεσιακού 
Συμβουλίου που διατυπώθηκε στο 24/2007 πρακτικό του. 

7. Την υπ’ αριθμ. οικ. 16978/2003 απόφαση Γ ενικού Γ ραμ¬ 
ματέα Περιφέρειας Αττικής περί μεταβίβασης αρμοδιοτή¬ 
των. (Φ.Ε.Κ. 1693/18.11.2003), αποφασίζουμε: 

Εγκρίνουμε την υπ’ αριθμ. 12/2007 απόφαση του Διοικητικού 
Συμβουλίου του Ν.Π.Δ.Δ. με την επωνυμία «Δημοτικός Αθλητι¬ 
κός Οργανισμός Χολαργού» και την επ’ αυτής σύμφωνη γνώ¬ 
μη του Δημοτικού Συμβουλίου Χολαργού που διατυπώθηκε 
στην υπ’ αριθμ. 144/2007 απόφασή του, περί τροποποίησης 
του Οργανισμού Εσωτερικής Υπηρεσίας ως εξής: 

Στην κατηγορία ΠΈ. του κλάδου Καθηγητών Φυσικής 
Αγωγής μείωση των 6 θέσεων σε 3. 

Σύσταση (1) μιας οργανικής θέσης κλάδου ΥΕ Φυλάκων. 

Σύσταση (1) μιας οργανικής θέσης κλάδου ΥΕ Γενικών 
Καθηκόντων. 

Σύσταση (1) μιας οργανικής θέσης κλάδου ΥΕ Προσωπικού 
Καθαριότητας. 

Από την εν λόγω απόφαση δεν προκαλείται δαπάνη σε 
βάρος του προϋπολογισμού του Δημοτικού Αθλητικού Ορ¬ 
γανισμού Χολαργού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2007 
Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 

-♦- 

Αριθμ. 15682 (4) 

Σύσταση Νομικού Προσώπου με την επωνυμία «Δημοτική 
Βιβλιοθήκη Κάστρου», στο Δήμο Κάστρου - Κυλλήνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Εχοντας υπόψη: 

1. Τις διατάξεις του άρθρου 239 του ν. 3463/2006 «Κώδικας 
Δήμων και Κοινοτήτων». 

2. Την υπ’ αριθμ. 241ΓΓ/18.8.1998 απόφασή μας περί «με¬ 
ταβίβασης αρμοδιοτήτων και παροχή εξουσιοδότησης 
υπογραφής αποφάσεων εγγράφων, ενταλμάτων, κ.λπ., Με 
εντολή Γ ενικού Γ ραμματέα, στο Γ ενικό Διευθυντή και στους 
προϊσταμένους των υπηρεσιών της Περιφέρειας». 

3. Την υπ’ αριθμ. 5948/3.5.2007 απόφαση του Γ.Γ.Π.Δ.Ε. με 
θέμα «Μεταβίβαση αρμοδιοτήτων..», όπως τροποποιήθηκε 
με την υπ’ αριθμ. 8105/14.6.2007 όμοια. 

4. Την υπ’ αριθμ. 129/2007 απόφαση του Δημοτικού Συμ¬ 
βουλίου Κάστρου - Κυλλήνης, περί σύστασης Νομικού Προ¬ 
σώπου με την επωνυμία «Δημοτική Βιβλιοθήκη Κάστρου», 
αποφασίζουμε: 

1. Συστήνουμε στο Δήμο Κάστρου - Κυλλήνης, Νομικό 
Πρόσωπο με την επωνυμία «Δημοτική Βιβλιοθήκη Κάστρου» 
με έδρα το τοπικό διαμέρισμα του Κάστρου. 

2. ΣΚΟΠΟΣ του Νομικού Προσώπου ορίζεται: 

Α. Η ίδρυση και λειτουργία βιβλιοθήκης με την προμή¬ 
θεια βιβλίων και την διάθεση αυτών προς μελέτη στους 
κατοίκους και ενδιαφερομένους πολίτες. 

Β. Η προαγωγή και ανάπτυξη του πολιτισμού. 

Γ. Η διοργάνωση πολιτιστικών εκδηλώσεων. 

Δ. Η εφαρμογή ειδικών πολιτιστικών προγραμμάτων του 
Δήμου στο Τ.Δ. Κάστρου. 

Ε. Η συνεργασία με τους πολιτιστικούς συλλόγους, κοινω¬ 
νικούς φορείς για την προβολή των αρχαιολογικών χώρων, 
φορείς τουρισμού και τουριστικών επιχειρήσεων για την 
διάδοση των πολιτιστικών δρώμενων. 

Στ. Η έκδοση περιοδικού εντύπου πολιτιστικού και ενη¬ 
μερωτικού περιεχομένου. 

Ζ. Η συγκέντρωση και προβολή λαογραφικού υλικού. 

Η. Η προβολή και διάδοση της μουσικής, του χορού και 
του θεάτρου με την διοργάνωση εκδηλώσεων. 

Θ. Η ανάπτυξη πολιτιστικού τουρισμού. 

I. Η προώθηση πολιτιστικών ανταλλαγών σε εθνικό και 
διεθνές επίπεδο. 

3. ΔΙΟΙΚΗΣΗ 

Το Δημοτικό Νομικό Πρόσωπο διοικείται από το Διοι¬ 
κητικό Συμβούλιο, που αποτελείται από πέντε μέλη (5), 
τα οποία μαζί με τους αναπληρωτές τους, ορίζονται από 
το δημοτικό συμβούλιο. Το δμελές Διοικητικό Συμβούλιο 
απαρτίζεται από: 

Α. τον Δήμαρχο ως Πρόεδρο, ή Δημοτικό Σύμβουλο. 

Β.Ένα μέλος του τοπικού συμβουλίου που προτείνεται 
από το τοπικό συμβούλιο του Κάστρου. 

Γ.Ένα δημοτικό σύμβουλο που ορίζεται από τη μειοψηφία 
του Δ.Σ. 

Δ. Δύο (2) δημότες ή κάτοικοι με γνώσεις στα πολιτιστικά 
δρώμενα. 

Η θητεία των μελών του Διοικητικού Συμβουλίου ακολουθεί 
την δημοτική περίοδο. Λήγει πάντοτε με την εγκατάσταση του 
νέου Διοικητικού Συμβουλίου. Τα μέλη του Διοικητικού Συμ¬ 
βουλίου μπορούν να αντικατασταθούν κατά τη διάρκεια της 
θητείας τους, με απόφαση δημοτικού συμβουλίου για σοβαρό 
λόγο που ανάγεται στην άσκηση των καθηκόντων τους. 

Το Δημοτικό Συμβούλιο, μετά τον ορισμό των μελών, 
εκλέγει από τα μέλη αυτά τον Πρόεδρο και τον Αντιπρό¬ 
εδρο του Διοικητικού Συμβουλίου. Στην περίπτωση που 
μέλος ορισθεί ο Δήμαρχος, τότε καθίσταται αυτοδίκαια 
και Πρόεδρος του Διοικητικού Συμβουλίου. 

Τον Πρόεδρο του Διοικητικού Συμβουλίου σε περίπτωση 
απουσίας ή κωλύματος αναπληρώνει ο Αντιπρόεδρος. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός κωλύεται ή απουσιάζει από 
τον Αντιπρόεδρο. 

4. ΠΕΡΙΟΥΣΙΑ του Νομικού Προσώπου: 

Η περιουσία που αφιερώνεται στο Νομικό Πρόσωπο είναι: 

Α. Όλα τα υπάρχοντα βιβλία που βρίσκονται στο κτίριο 
του κοινοτικού καταστήματος. 

Β. Όλα τα έπιπλα και σκεύη για τη λειτουργία της βι¬ 
βλιοθήκης και λοιπών εκδηλώσεων, που βρίσκονται στο 
παραπάνω κτίριο. 

5. ΠΟΡΟΙ του Νομικού Προσώπου είναι: 

• Επιχορήγηση από το Δήμο ποσού 5.000,00 ευρώ. 

• Η επιχορήγηση από το κράτος. 

• Κάθε είδους εισφορές, δωρεές, κληρονομιές και κλη¬ 
ροδοσίες. 

• Εισπράξεις από το αντίτιμο των προγραμμάτων ή των 
υπηρεσιών που παρέχονται από το ΝΠΔΔ. 

• Πρόσοδοι από την περιουσία του ΝΠΔΔ. 

6. ΚΑΛΥΨΗ ΔΑΠΑΝΗΣ: 

Από τις διατάξεις της παρούσας προκύπτει δαπάνη σε βάρος 
του προϋπολογισμού του Δήμου ύψους 5.000,00 € ετησίως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 19 Νοεμβρίου 2007 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

- ♦ - 

(5) 

Τροποποίηση της υπ’ αριθμ IΕ/3143/Π07/4/000142/Ε/ 
ν. 3299/2004/29.8.2006 απόφασης του Γεν. Γραμματέα 
της Περιφέρειας Ηπείρου για την υπαγωγή επένδυσης 
της εταιρείας «Σ. & Δ. ΚΑΤΣΑΡΟΣ Ο.Ε.» στις διατάξεις 
του ν. 3299/2004 όπως ισχύει και ολοκλήρωση και έναρ¬ 
ξη παραγωγικής λειτουργίας αυτής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Με την υπ’ αριθμ. IΕ/8382/Π07/4/000142/Ε/ν. 3299/2004/ 
26.10.2007 απόφαση του Γενικού Γραμματέα Περιφέρειας 
Ηπείρου τροποποιήείται η υπ’ αριθμ. IΕ/3143/Π 07/4/000142/Ε/ν. 
3299/2004/29.8.2006 απόφαση υπαγωγής στις διατάξεις του ν. 
3299/2004, της επένδυσης της επιχείρησης «Σ. & Δ. ΚΑΤΣΑΡΟΣ 
Ο.Ε.» που πραγματοποιείται στο Δ.Δ. Αγίου Δημητρίου Δήμου 
Πέτα Νομού Άρτας και αναφέρεται στην ίδρυση βιοτεχνίας 
παραγωγής μεταλλικών προϊόντων από σίδηρο και αλουμίνιο 
και εγκρίνει την αναμόρφωση του κόστους ως ακολούθως: 
συνολικό κόστος 379,132,00€ αντί του προβλεπόμενου στην 
απόφαση υπαγωγής 329.680,00€ δηλαδή ποσοστιαία αύξηση 
15%, με επιχορήγηση 50% επί του συνολικού κόστους δηλαδή 
189.566,00€ και ίδια συμμετοχή 50% ήτοι ποσό 189.566,00€. 

Ημερομηνία ολοκλήρωσης και έναρξης παραγωγικής λει¬ 
τουργίας της επένδυσης ορίζεται η 25.10.2007. 

Με την απόφαση αυτή εγκρίνεται η καταβολή του υπο¬ 
λοίπου ποσού της επιχορήγησης ύψους 107,146,00 €. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΕΛΕΥΘΕΡΙΟΣ ΝΤΑΝΤΟΣ 

- ♦ - 

( 6 ) 

Τροποποίηση των αποφάσεων του Γ ενικού Γ ραμματέα Περι¬ 
φέρειας Ηπείρου: α) IΕ/3219/Π07/1/29/ν. 2601/1998, β) ΙΕ5465/ 
Π07/1/142/ν. 2601/1998, γ) ΙΕ3033/Π07/1/170/ν. 2601/1998, 
δ) ΙΕ5096/Ρ07/1/11/ν. 2601/1998, ε) ΙΕ220/Ρ07/1/7/ν. 2601/1998, 
στ) ΙΕ 6782/Π07/73/ν. 3299/2004 και ζ) ΙΕ 7716/Ρ07/4/218/ 
ν. 3299/2004, που αφορούν υπαγωγή επενδύσεων της 
εταιρείας «ΠΕΤΚΟΜ ΕΛΛΑΣ ΒΙΟΜΗΧΑΝΙΑ ΕΙΔΩΝ ΣΥ- 
ΣΚΕΥΑΣΙΑΣ Α.Ε.» στις διατάξεις του ν. 2601/1998 και του 
ν. 3299/2004 και τις υπ’αριθμ. α) ΙΕ 4661/ΦΠ07/1/10/ν. 2601/1998, 
β) IΕ1819/ΦΠ07/1/8/ν.2601/1998, γ) ΙΕ383/ΦΠ0/1/6/ν. 2601/1998, 
δ) ΙΕ8432/Π07/92/Ε/ν. 3299/2004, στ) IΕ7636/Π07/82/Ε/ 
ν. 3299/2004, ζ) ΙΕ4504/Π07/37/Ε/ν. 3299/2004, η) ΙΕ4565/ 
Π07/1/334/ν. 2601/1998, θ) ΙΕ458/Π 07/1/366/ν. 2601/1998 και 
ι) IΕ5502/Π07/1/396/ν. 2601/1998, που αφορούν υπαγωγή 
επενδύσεων της εταιρείας «ΗΠΕΙΡΩΤΙΚΗ ΒΙΟΜΗΧΑΝΙΑ ΕΜ- 
ΦΙΑΛΩΣΕΩΝ ΑΕ», με δ.τ. «Η.Β.Ε. ΑΕ», στις διατάξεις του 
ν. 2601/1998 και του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Με την υπ’ αριθμ. ΙΕ1113/Ρ07/26.10.2007 απόφαση του 
Γενικού Γραμματέα Περιφέρειας Ηπείρου, ενεκρίνεται η 
συγχώνευση δια απορροφήσεως της εταιρείας «ΠΕΤΚΟΜ 
ΕΛΛΑΣ ΒΙΟΜΗΧΑΝΙΑ ΕΙΔΩΝ ΣΥΣΚΕΥΑΣΙΑΣ ΑΕ» (απορρο- 
φούμενη εταιρεία), η οποία είχε υπαχθεί, ως νέος φορέας, 
στα κίνητρα του α.ν. 2601/1998 και του α.ν. 3299/2004, από 
την εταιρεία «ΗΠΕΙΡΩΤΙΚΗ ΒΙΟΜΗΧΑΝΙΑ ΕΜΦΙΑΛΩΣΕΩΝ 

ΑΕ» με δ.τ. «Η.Β.Ε. ΑΕ» (απορροφούσα εταιρεία), με έδρα 
το Δ. Ιωαννίνων, του Νομού Ιωαννίνων. 

Η επωνυμία, μετά την απορρόφηση, θα είναι: «ΗΠΕΙΡΩΤΙΚΗ 
ΒΙΟΜΗΧΑΝΙΑ ΕΜΦΙΑΛΩΣΕΩΝ ΑΕ», με δ.τ. «Η.Β.Ε. ΑΕ.». 

Η μετοχική σύνθεση, μετά την απορρόφηση, θα είναι: α) 
ΣΕΠΕΤΑΣ ΠΕΤΡΟΣ 83,1866%, β) ΡΕΤΟΟΜ ΟΥΡΒΩδ ΕΙΜΙΤΕϋ 
16,8134% 

Ημερομηνία Γνωμοδοτικής Επιτροπής: 25.10.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γενικού Γραμματέας Περιφέρειας 
Ο Προϊσταμένος Διεύθυνσης 
ΕΛΕΥΘΕΡΙΟΣ ΝΤΑΝΤΟΣ 

-♦- 

(7) 

Τροποποίηση της υπ’ αριθμ. ΙΕ5483/Π07/1/394/Ε/ν. 2601/1998/ 
24.12.2004 απόφασης του Γ εν. Γ ραμματέα της Περιφέ¬ 
ρειας Ηπείρου για την υπαγωγή επένδυσης της εταιρεί¬ 
ας «ΝΙΚΟΛΑΟΣ ΣΚΑΡΑΣ & ΣΙΑ ΟΕ», στις διατάξεις του 
ν. 3299/2004 όπως ισχύει. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Με την υπ’ αριθμ. ΙΕ5389/Π07/1/394/Ε/ν. 2601/1998 απόφα¬ 
ση του Γ ενικού Γ ραμματέα της Περιφέρειας Ηπείρου, ενε- 
κρίνεται η συγχώνευση δια απορροφήσεως της εταιρείας 
«ΝΙΚΟΛΑΟΣ ΣΚΑΡΑΣ & ΣΙΑ ΟΕ» (απορροφούμενη εταιρεία), 
η οποία είχε υπαχθεί, ως νέος φορέας, στα κίνητρα του α.ν. 
2601/1998, από την εταιρεία «ΝΙΚΟΛΑΟΣ ΣΚΑΡΑΣ & ΥΙΟΙ ΟΕ» 
(απορροφούσα εταιρεία), με έδρα τη ΒΙ.ΠΕ. Ιωαννίνων. 

Η επωνυμία, μετά την απορρόφηση, θα είναι: «ΝΙΚΟΛΑΟΣ 
ΣΚΑΡΑΣ & ΥΙΟΙ ΟΕ». 

Η μετοχική σύνθεση, μετά την απορρόφηση, θα είναι: α) 
ΣΚΑΡΑΣ ΝΙΚΟΛΑΟΣ 56,30, β) ΣΚΑΡΑΣ ΕΥΑΓΓΕΛΟΣ 20,00 
%, γ) ΣΚΑΡΑΣ ΚΟΜΝΗΝΟΣ 20,00 % και γ) ΣΚΑΡΑ ΜΑΡΙΑ 
3,70%. 

Ημερομηνία Γνωμοδοτικής Επιτροπής: 25.10.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέας Περιφέρειας 
Ο Προϊσταμένος Διεύθυνσης 
ΕΛΕΥΘΕΡΙΟΣ ΝΤΑΝΤΟΣ 

-♦- 

Αριθμ. 12240 (8) 

Τροποποίηση Οργανισμού Εσωτερικής Υπηρεσίας (Ο.Ε.Υ.) 
του Νομικού Προσώπου «Δημοτικό Ωδείο Καρδίτσας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του ν. 2503/1997 (ΦΕΚ 107/Α) «Διοίκηση, 
Οργάνωση, Στελέχωση της Περιφέρειας, ρύθμιση θεμάτων 
για την τοπική Αυτοδιοίκηση και άλλες διατάξεις». 

2. Τις διατάξεις του άρθρου 10 του ν. 3584/2000 «Κώδικας 
κατάστασης Δημοτικών και Κοινοτικών Υπαλλήλων». 

3. Τις διατάξεις του άρθρου 1ου του π.δ. 63/2005 «Κωδικο¬ 
ποίηση της νομοθεσίας για την Κυβέρνηση και τα κυβερνη¬ 
τικά όργανα» με το οποίο κυρώθηκε το άρθρο 90, σχετικά 
με τον έλεγχο δαπανών που προκαλούν οι κανονιστικές 
διοικητικές πράξεις. 

4. Την υπ’ αριθμ. 5851/22.6.2007 (ΦΕΚ 1157/Β/10.7.2007) από¬ 
φαση του Γ.Γ.Π.Θ., σχετικά με μεταβίβαση αρμοδιοτήτων 
του Γ ενικού Γ ραμματέα Περιφέρειας Θεσσαλίας στον Γ ε¬ 
νικό Διευθυντή της Περιφέρειας και στους Προϊσταμένους 
των Διευθύνσεων και των Τμημάτων της Περιφέρειας. 

5. Την υπ’ αριθμ. 12/8.7.1996 απόφαση του Διοικητικού 
Συμβουλίου του Δημοτικού Ωδείου Καρδίτσας με την 


οποία ψηφίσθηκε ο Οργανισμός Εσωτερικής Υπηρεσί¬ 
ας (Ο.Ε.Υ.) του Νομικού Προσώπου, εγκρίθηκε με την υπ’ 
αριθμ. 17095/22.10.1996 απόφαση του Γενικού Γραμματέα 
Περιφέρειας Θεσσαλίας και δημοσιεύθηκε στο υπ’ αριθμ. 
1037/Β/18.11.1996 Φ.Ε.Κ. 

6. Την υπ’ αριθμ. 69/29.6.2007 απόφαση του Διοικητικού 
Συμβουλίου του Δημοτικού Ωδείου Καρδίτσας με την οποία 
τροποποιείται ο Οργανισμός Εσωτερικής Υπηρεσίας (Ο.Ε.Υ.) 
του Νομικού Προσώπου. 

7. Την υπ' αριθμ. 389/18.7.2007 απόφαση του Δημοτικού 
Συμβουλίου Δήμου Καρδίτσας, με την οποία γνωμοδοτεί 
θετικά υπέρ της έγκρισης της ανωτέρω απόφασης του 
Διοικητικού Συμβουλίου Δημοτικού Ωδείου Καρδίτσας. 

8. Την υπ' αριθμ. 91/24/4.10.2007 σύμφωνη γνώμη του Υπη¬ 
ρεσιακού Συμβουλίου προσωπικού Ο.Τ.Α. Νομού Καρδίτσας, 
αποφασίζουμε: 

Εγκρίνουμε την υπ’ αριθμ. 69/29.6.2007 απόφαση του Δι¬ 
οικητικού Συμβουλίου του Δημοτικού Ωδείου με την οποία 
τροποποιείται ο Οργανισμός Εσωτερικής Υπηρεσίας (Ο.Ε.Υ.) 
του Νομικού Προσώπου, ο οποίος είχε ψηφισθεί με την υπ’ 
αριθμ. 12/8.7.1996 απόφαση του Διοικητικού Συμβουλίου 
του και δημοσιεύθηκε στο υπ' αριθμ. 1037/Β/18.11.1996, όπως 
παρακάτω: 

Τροποποιεί μόνο ως προς τα σημεία που αφορούν τα 
άρθρα 1, 2, 3, 4, 5, 6,10,11,13,14,15,16 και 9 ως εξής: 

Α. Το άρθρο Ιο αντικαθίσταται ως εξής: 

Άρθρο Ιο 
ΝΟΜΟΘΕΣΙΑ 

Το Δημοτικό Ωδείο Καρδίτσας συστήθηκε με την υπ’ 
αριθμ. 41902/1983 απόφαση του Υπουργείου Εσωτερικών 
σύμφωνα με την υπ’ αριθμ. 105/1983 απόφαση του Δημο¬ 
τικού Συμβουλίου Καρδίτσας και δημοσιεύτηκε στο ΦΕΚ 
38 Ο/Β/30.6.1983. 

Λειτουργεί ως αυτοδιοικούμενο Νομικό Πρόσωπο Δ.Δ. 
του Δήμου Καρδίτσας και η νομοθεσία που διέπει την 
οργάνωση και λειτουργία του είναι η εξής: 

1. Ο Κώδικας Δήμων και Κοινοτήτων όπως κάθε φορά 
ισχύει. 

2. Σαν μουσικό ίδρυμα διέπεται από τη Νομοθεσία περί 
Ωδείων και ειδικότερα από τα β.δ/τα α) της 11.10.1957 (δημο¬ 
σιευμένο στο ΦΕΚ αριθμ. 229/Α/11.11.1957) και β) 16/1966 (δημο¬ 
σιευμένο στο ΦΕΚ αριθ.7/Α/15.1.1966) όπως τροποποιήθηκε και 
τους άλλους σχετικούς νόμους και αποφάσεις του τμήματος 
Μουσικής του Υπουργείου Πολιτισμού και Επιστημών. 

3. Το προσωπικό του Δημοτικού Ωδείου Καρδίτσας, διέπε- 
ται από τις διατάξεις του Κώδικα Δημοτικών και Κοινοτικών 
Υπαλλήλων που ισχύουν κάθε φορά, καθώς επίσης και από 
τα άρθρα 14,15,16 και 17 του β.δ. 16/1966 που σύμφωνα με 
το άρθρο 3 παράγραφος 2 του ν. 299/1976 (δημοσιευμένος 
στο ΦΕΚ 90/19.4.1976) ισχύει για όλα τα Μουσικά Ιδρύματα 
που λειτουργούν στην Ελλάδα εκτός από το Κρατικό Ωδείο 
Θεσσαλονίκης. 

4. Τον ν. 3207, άρθρο 10, παρ.13 (ΦΕΚ 302/24.12.2003) σύμ¬ 
φωνα με τον οποίο αντικαταστάθηκαν οι περιπτώσεις α' 
και β' της παρ.1 του άρθρου 15 του 16/1996 β.δ/τος 

5. Την εγκύκλιο υπ’ αριθμ. 36603/2128/1.9.1992 του Υπουρ¬ 
γείου Πολιτισμού. 

6. Την υπ’ αριθμ. 5890/22.4.1996 απόφαση της περιφερεια¬ 
κής Διοίκησης Νομού Καρδίτσας με την οποία έχει υπαχθεί 
στις διατάξεις του Α' μέρους του ν. 1188/1981 το προσωπικό 
του Δημοτικού Ωδείου Καρδίτσας. Η ανωτέρω απόφαση 
λήφθηκε κατόπιν της υπ’ αριθμ. 4/31.1.1996 απόφασης του 
Διοικητικού Συμβουλίου του Δημοτικού Ωδείου και της υπ’ 
αριθμ. 1/5/28.3.1996 σύμφωνης γνώμης του Υπηρεσιακού 
Συμβουλίου ΟΤΑ (άρθρο 8 ν. 2307/1995) και έχει δημοσιευθεί 
στο ΦΕΚ 332/Β/14.5.1996. 

7. Τις διατάξεις του άρθρου 12 του ν. 1188/1981 όπως τρο¬ 
ποποιήθηκε και συμπληρώθηκε μεταγενέστερα σχετικά με 
την κατάρτιση του Οργανισμού Εσωτερικής Υπηρεσίας του 
Δημοτικού Ωδείου Καρδίτσας.» 

Β. Το άρθρο 2ο αντικαθίσταται ως εξής: 

Άρθρο 2ο 
«ΠΡΟΪΣΤΑΜΕΝΟΙ» 

Στις Διοικητικές ενότητες των Υπηρεσιών του Ωδείου 
προίσταται μόνιμος υπάλληλος όπως ορίζει το άρθρο 36 
παρ. 7 του ν. 2190/1994. 

Ως προϊστάμενοι τμημάτων και αυτοτελών γραφείων 
υπάλληλοι ή αντίστοιχου επιπέδου οργανικών μονάδων 
επιλέγονται υπάλληλοι με τον Α' βαθμό. Αν δεν υπάρχουν ή 
δεν επαρκούν, επιλέγονται υπάλληλοι Β' βαθμού, οι οποίοι 
έχουν συμπληρώσει κατά κατηγορία ελάχιστο χρόνο υπη¬ 
ρεσίας στο Β' βαθμό πέντε (5) έτη προκειμένου για την 
κατηγορία ΠΕ, έξι (6) έτη για την κατηγορία ΤΕ και οκτώ 
(8) έτη για την κατηγορία ΔΕ. Αν δεν υπάρχουν υπάλληλοι 
με τις ανωτέρω προϋποθέσεις επιλέγονται υπάλληλοι Β’ 
βαθμού με λιγότερα χρόνια υπηρεσίας.» 

Γ. Στο άρθρο 3ο: 

1. Η ενότητα I «ΔΙΟΙΚΗΤΙΚΗ» αντικαθίσταται ως εξής: 

1. - ΔΙΟΙΚΗΤΙΚΗ. Σ’ αυτήν ανήκουν: 
α) Γ ραφείο Γ ραμματείας 

β) Γραφείο Ταμειακής Υπηρεσίας» 

2. Στην ενότητα II. ΕΚΠΑΙΔΕΥΤΙΚΗ 

I) Η παράγραφος 8 «Προωδειακή Σχολή» συμπληρώνεται 
ως εξής: 

«με τα Τμήματα: 

α. Τμήμα Προπαιδείας 

β. Τμήμα Προωδειακό» 

ϋ) προστίθεται παράγραφος 9 ως εξής: 

«9. Σχολή Ηλεκτροακουστικής Μουσικής» 

Δ. Στο άρθρο 4ο: 

α. Στην ενότητα I «ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ» 
δημιουργούνται δύο (2) επιπλέον θέσεις ως εξής: 

«- Μία (1) θέση κλάδου ΔΕΙ Διοικητικού με βαθμό Δ-Α 
- Μία (1) θέση κλάδου ΤΕ 17 Διοικητικού Λογιστικού με 
βαθμό Δ-Α». 

β. Η ενότητα II «ΘΕΣΗ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ 
ΧΡΟΝΟΥ» καταργείται. 

Ε. Το άρθρο 5ο συμπληρώνεται ως εξής: 

«καθώς και τον ν. 3207, άρθρο 10, παρ.13 (ΦΕΚ 302/24.12.2003) 
σύμφωνα με τον οποίο αντικαταστάθηκαν οι περιπτώσεις 
α' και β' της παρ.1 του άρθρου 15 του ως άνω β.δ/τος». 

ΣΤ. Το άρθρο 6ο, αντικαθίσταται ως εξής: 

Αρθρο 6ο 

α. ΘΕΣΕΙΣ ΔΙΔΑΚΤΙΚΟΥ ΠΡΟΣΩΠΙΚΟΥ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ 

1. Μία (1) θέση κλάδου ΠΕ 16 Καθηγητού πιάνο. 

2. Δώδεκα (12) θέσεις κλάδου ΔΕ/19 μουσικών ήτοι: 
α) Μία (1) θέση καθηγητού Ακορντεόν 

β) Τέσσερις (4) θέσεις καθηγητών Πιάνου 
γ) Μια (1) θέση καθηγητού Αρμόνιου 
δ) Δύο (2) θέσεις καθηγητού Κιθάρας 
ε) Μια (1) θέση καθηγητού Βιολιού 
στ) Δύο (2) θέσεις καθηγητών Θεωρητικών 
ζ) Μια (1) θέση καθηγητού Θεωρίας & Ηλεκτροακουστικής 
Μουσικής 

Οι ανωτέρω θέσεις Π είναι προσωρινές προσωποπαγείς 
θέσεις καθηγητών μουσικής με σχέση εργασίας ιδιωτικού 
δικαίου αορίστου χρόνου. Οι θέσεις αυτές έχουν ήδη καλυ¬ 
φθεί, δεν έχουν μέχρι σήμερα καταργηθεί και καταργούνται 
αυτοδίκαια μόλις κενωθούν με οποιοδήποτε τρόπο. 

Π Οι ανωτέρω θέσεις συστήθηκαν με α) την υπ’ αριθμ. 
4/1998 απόφαση του Προέδρου του Δημοτικού Ωδείου Καρ¬ 


δίτσας, η οποία δημοσιεύθηκε με μέριμνα του Γ ενικού Γ ραμ- 
ματέα της Περιφέρειας Θεσσαλίας στο Φ.Ε.Κ. 152/21.8.1998 
Τ.Ν.Π.Δ.Δ. βάσει της οποίας συστήθηκαν στον Οργανισμό 
Εσωτερικής Υπηρεσίας του Δημοτικού Ωδείου έξι (6) προ¬ 
σωρινές προσωποπαγείς θέσεις καθηγητών μουσικής με 
σχέση εργασίας ιδιωτικού δικαίου αορίστου χρόνου και β) 
την υπ’ αριθμ. 29139/2006 κοινή υπουργική απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομίας και Οικονομικών που δημοσιεύθηκε 
στο Φ.Ε.Κ. 1226/Β/5.9.2006 βάσει της οποίας έχουν συσταθεί 
επτά (7) οργανικές θέσεις καθηγητών μουσικής Ιδιωτικού 
Δικαίου Αορίστου Χρόνου. 

β. ΘΕΣΕΙΣ ΔΙΔΑΚΤΙΚΟΥ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙ¬ 
ΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

1. Δώδεκα (12) θέσεις διαφόρων ειδικοτήτων (άρθρο 21 
ν. 2190/1994)» 

Ζ. Στο άρθρο 10ο , η 1η παράγραφος συμπληρώνεται 
ως εξής: 

«Η καλλιτεχνική Διεύθυνση εισηγείται στο Δ.Σ. τον αριθμό 
των καθηγητών καθώς και τις σχολές οι οποίες απαιτούν 
την πρόσληψη έκτακτου διδακτικού προσωπικού. Κατόπιν 
το Δ.Σ. γνωστοποιεί στον τοπικό τύπο μέσω σχετικής προ¬ 
κήρυξης το ενδιαφέρον για την κάλυψη των θέσεων και 
οριοθετεί τον χρόνο αποδοχής των αιτήσεων, οι οποίες 
συγκεντρώνονται από τη γραμματεία. 

Στη συνέχεια ενημερώνεται η Διεύθυνση, η επιτροπή 
τεκμηρίωσης και τελικά το Δ.Σ. του ΔΩΚ, το οποίο και 
προχωρά στην πρόσληψη του προσωπικού. Κατόπιν, τα 
ονόματα των καθηγητών ανακοινώνονται στον τοπικό τύπο 
ταυτόχρονα με τις σχολές που παρέχονται». 

Η. Στο άρθρο 11ο, προστίθενται τα εξής: 

«Τα μουσικά σύνολα του Δημοτικού Ωδείου είναι: 

1. Χορωδιακά σύνολα του ΔΩΚ: 

α. Μικτή χορωδία: αποτελείται από πολίτες του Δήμου 
Καρδίτσας, όπου τους δίδεται η ευκαιρία να εκπαιδεύο¬ 
νται με τη μουσική γενικότερα και τη χορωδιακή τέχνη 
ειδικότερα. 

β. Νέο πολυφωνικό σύνολο: αποτελείται από καθηγητές 
του ΔΩΚ αλλά και μαθητές που φοιτούν στα τμήματα 
αρμονίας του ΔΩΚ (με σύμφωνη γνώμη της Διεύθυνσης). 
Πλαισιώνεται παράλληλα και από καθηγητές μουσικής της 
ευρύτερης περιοχής, οι οποίοι επιθυμούν να συμμετάσχουν 
σ’ αυτό. Συνοδός πιανίστας του σχήματος είναι πάντοτε 
καθηγητής του ΔΩΚ, εκτός ειδικών περιπτώσεων, οι οποίες 
θα εξετάζονται και θα έχουν την έγκριση του Δ.Σ. του ΔΩΚ, 
κατόπιν εισήγησης της Διεύθυνσης και του μαέστρου. 

γ. Παιδική χορωδία: αποτελείται από σπουδαστές του 
ΔΩΚ αλλά και παιδιά τα οποία δεν φοιτούν στο ΔΩΚ αλλά 
επιθυμούν να γνωρίσουν τη χορωδιακή τέχνη. Συνοδός 
πιανίστας του σχήματος θα είναι πάντοτε αντίστοιχος κα¬ 
θηγητής μουσικής του ΔΩΚ, εκτός ειδικών περιπτώσεων, 
οι οποίες θα εξετάζονται και θα έχουν την έγκριση του 
Δ.Σ. του ΔΩΚ, κατόπιν εισήγησης της Διεύθυνσης και του 
μαέστρου. 

2. Ενόργανα μουσικά σχήματα του ΔΩΚ: 

α. Ορχήστρα παραδοσιακής μουσικής: αποτελείται από 
μαθητές που φοιτούν στις αντίστοιχες σχολές του Ωδεί¬ 
ου, καθώς και τους αντίστοιχους καθηγητές οι οποίοι δι¬ 
δάσκουν στο ΔΩΚ. Μετά από αντίστοιχη εισήγηση των 
καθηγητών των σχολών, της Διεύθυνσης και την έγκριση 
του Δ.Σ., στο σύνολο αυτό μπορούν να συμμετέχουν και 
να συνεργάζονται κι άλλοι καλλιτέχνες οι οποίοι δραστη¬ 
ριοποιούνται στον τομέα της παραδοσιακής μουσικής. Την 
καλλιτεχνική Διεύθυνση θα έχει πάντοτε αντίστοιχος κα¬ 
θηγητής του ΔΩΚ, τον οποίο θα εισηγείται η Διεύθυνση 
και θα εγκρίνεται από το Δ.Σ. 

β. Συμφωνική ορχήστρα του ΔΩΚ: αποτελείται από 
σπουδαστές των αντίστοιχων σχολών που λειτουργούν 
στο ΔΩΚ, καθώς επίσης και από αξιόλογους καλλιτέχνες 
ευρύτερα, με σκοπό την ερμηνεία αξιόλογων και ιδιαίτε¬ 
ρα απαιτητικών μουσικών έργων του κλασικού αλλά και 
σύγχρονου ρεπερτορίου. Την καλλιτεχνική Διεύθυνση έχει 
ο μαέστρος της ορχήστρας, ο οποίος προσλαμβάνεται 
σύμφωνα με τις ισχύουσες διατάξεις. 

γ. Διάφορα μουσικά σύνολα του ΔΩΚ: η Διεύθυνση σε 
συνεργασία με τους καθηγητές και τους σπουδαστές του 
ΔΩΚ δημιουργεί διάφορα μουσικά σύνολα, τα οποία εμφα¬ 
νίζονται σε διάφορες εκδηλώσεις του Ωδείου, δίνοντας έτσι 
την ευκαιρία στο ευρύ κοινό να διαπιστώσει το έργο που 
επιτελείται στο ΔΩΚ. Τα σύνολα αυτά δραστηριοποιούνται 
πάντα με την ευθύνη καθηγητού του ΔΩΚ, την εισήγηση 
της Διεύθυνσης και την έγκριση του Δ.Σ. του ΔΩΚ. 

δ. Τα παραπάνω σύνολα θα πραγματοποιούν εμφανίσεις 
στις θεσμοθετημένες εκδηλώσεις του ΔΩΚ. Για τη συμμε¬ 
τοχή τους σε εκδηλώσεις διαφόρων άλλων φορέων, θα 
θεσπίζονται κίνητρα εξαρτώμενα από το ειδικό βάρος της 
εκδήλωσης και ύστερα από έγκριση-απόφαση του Προέ¬ 
δρου του Δημοτικού Ωδείου Καρδίτσας. 

3. Οι προϋποθέσεις για την πρόσληψη μαέστρων για τα 
καλλιτεχνικά σχήματα του ΔΩΚ, αναφέρονται στις σχετικές 
παραγράφους της ισχύουσας νομοθεσίας. Ο καλλιτεχνικός 
υπεύθυνος κάθε μουσικού σχήματος στα πλαίσια της εύ¬ 
ρυθμης λειτουργίας οφείλει: 

α. Να ενημερώνει άμεσα τον πρόεδρο τα μέλη του Δ.Σ. 
αλλά και την καλλιτεχνική Διεύθυνση του ΔΩΚ για όποια 
ζητήματα προκύπτουν. 

β. Είναι αρμόδιος και υπεύθυνος για θέματα που αφο¬ 
ρούν το καλλιτεχνικό σχήμα που είναι και παρουσιάζει τις 
προτάσεις του στη Διεύθυνση του ΔΩΚ αλλά και στο Δ.Σ. 
Συνεργάζεται επίσης με τη Διεύθυνση για όλα τα ζητήματα, 
έτσι ώστε να παρουσιάζεται συνολική δραστηριότητα κάθε 
τομέα που δραστηριοποιεί το ΔΩΚ. 

γ. Στο τέλος κάθε σχολικής χρονιάς παραθέτει στον 
πρόεδρο και το Δ.Σ. έκθεση πεπραγμένων, στην οποία θα 
αναφέρει το σύνολο των εκδηλώσεων, την εξέλιξη του 
σχήματος, τη δυναμικότητά του σε μέλη, τυχόν προβλή¬ 
ματα που παρουσιάστηκαν, κάποια που εξακολουθούν να 
υπάρχουν και γενικότερα οτιδήποτε κρίνει σκόπιμο ότι 
πρέπει να ληφθεί υπόψη από το Δ.Σ. 

δ. Διατηρεί βιβλίο παρουσιών των χορωδιακών και ορχη- 
στρικών μελών, το οποίο είναι πάντοτε ενημερωμένο. 

ε. Στην αρχή της σχολικής χρονιάς παρουσιάζει στο Δ.Σ. 
τυχόν δραστηριότητες που ήδη έχει επεξεργαστεί και μπο¬ 
ρούν να ξεκινήσουν από την έναρξη του έτους.» 

Θ. Στο άρθρο 13ο «ΑΡΜΟΔΙΟΤΗΤΕΣ ΔΙΟΙΚΗΣΗΣ ΚΑΙ ΥΠΗ¬ 
ΡΕΣΙΩΝ»: 

α. Η παράγραφος 3ζ διατηρεί μόνο την πρώτη πρόταση 
και τα υπόλοιπα καταργούνται. 
β. Προστίθεται παράγραφος 3 η ως εξής: 

«η) Τηρεί βιβλίο οργάνων, βιβλιοθήκης, πινακοθήκης και 
γενικά του υλικού του Ωδείου, μόνιμου και αναλώσιμου.» 

γ. Μετά την παράγραφο 3 η προστίθεται παράγραφος 
4 ως εξής: 

«4. Αρμοδιότητες του γραφείου Ταμειακής Υπηρεσίας 
είναι: 

• Συντάσσει και θεωρεί τη μισθοδοσία του προσωπικού 
και τα πάσης φύσεως μισθοδοτικά στοιχεία. 

• Παρακολουθεί τις μισθολογικές μεταβολές των ερ¬ 
γαζομένων. 

• Τηρεί από τα προβλεπόμενα από το νόμο βιβλία. 

• Επιμελείται την εκκαθάριση των εντολών πληρωμής 
κάθε δαπάνης, ελέγχει τα προβλεπόμενα δικαιολογητικά 
κάθε δαπάνης. 


• Καταχωρεί τα εντάλματα στα οικεία βιβλία και τα 
εξαργυρώνει. 

• Τηρεί λογαριασμό παθητικών ή ενεργητικών λογαρι¬ 
ασμών. 

• Συντάσσει σχέδιο προϋπολογισμού εσόδων-εξόδων. 

• Παρακολουθεί την πορεία του προϋπολογισμού και 
εισηγείται για τυχόν αναμόρφωση, όταν παρίσταται ανά¬ 
γκη. 

• Συντάσσει αιτιολογημένη έκθεση ως προς τον απολο¬ 
γισμό εσόδων και εξόδων του Νομικού προσώπου. 

• Διενεργεί κάθε πράξη που αφορά την προμήθεια όλων 
των ειδών και υλικών για τις ανάγκες του Νομικού Προσώ¬ 
που και αποθήκευση αυτών 

• Συντάσσει συμβάσεις με τους προμηθευτές, παρακο¬ 
λουθεί την τήρηση των όρων συμβάσεων αυτών σε συνερ¬ 
γασία με τη Νομική Υπηρεσία του Δήμου 

• Εισηγείται τη διεξαγωγή δημοπρασιών και πρόχειρων 
διαγωνισμών όταν απαιτείται. 

• Τήρηση του φυσικού ταμείου του Δημοτικού Ωδείου 
Καρδίτσας 

• Διενέργεια χρηματικών δοσοληψιών με τις Τράπεζες 

• Παραλαβή των Χρηματικών Ενταλμάτων πληρωμών και 
διενέργεια των πληρωμών προς τους δικαιούχους μετά 
από έλεγχο των τυχόν επιπρόσθετων δικαιολογητικών που 
ορίζει ο νόμος ότι πρέπει να προσκομίζουν οι δικαιούχοι 

• Καταγραφή των διενεργούμενων πληρωμών σύμφωνα 
με τις ισχύουσες διαδικασίες. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών χρησιμοποιούνται για την ενη¬ 
μέρωση του λογιστικού συστήματος. 

• Διαμόρφωση και παρακολούθηση των ταμειακών προ¬ 
γραμμάτων με τη συνεχή παρακολούθηση των υποχρεώ¬ 
σεων και των αναμενόμενων εισπράξεων 

• Διενέργεια εισπράξεων αντίστοιχων οφειλών προς το 
Δημοτικό Ωδείο Καρδίτσας 

• Παρακολούθηση της πραγματοποίησης των υποχρεώ¬ 
σεων των οφειλετών προς το Δημοτικό Ωδείο Καρδίτσας 
και ενημέρωση της Διοίκησης για τις καθυστερούμενες 
οφειλές. 

• Κατάρτιση των περιοδικών καταστάσεων προς πληρω¬ 
μή και πληρωθέντων εξόδων. 

• Παραλαβή των βεβαιωτικών καταλόγων των υπόχρε¬ 
ων και των αντίστοιχων οφειλομένων στο Δ.Ω. Καρδίτσας 
ποσών κατά κατηγορία προσόδου.Έκδοση και μέριμνα για 
την κοινοποίηση ατομικών ή ειδικών προσκλήσεων προς 
οφειλέτες του Δ.Ω. Καρδίτσας. 

• Αρχική ενημέρωση περιοδικού αρχείου οφειλετών κατά 
οφειλέτη όπου αναγράφονται τα οφειλόμενα ποσά ανά 
κατηγορία προσόδου. 

• Τήρηση των διαδικασιών, αρχείων και γενικά λογαρια¬ 
σμών του λογιστικού συστήματος που αφορούν τα εισπρα¬ 
κτέα και τα πραγματοποιηθέντα έσοδα, σύμφωνα με τις 
ισχύουσες διαδικασίες. 

• Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

• Φροντίδα για την ασφάλιση του προσωπικού στους 
οικείους ασφαλιστικούς φορείς 

• Παρακολούθηση της απόδοσης των ασφαλιστικών ει¬ 
σφορών στους ασφαλιστικούς φορείς. 

• Μέριμνα για την απόδοση των κάθε φύσης κρατήσεων 
υπέρ τρίτων που αντιστοιχούν στα επιμέρους εντάλματα 
πληρωμής. 

• Σύνταξη των ετήσιων οικονομικών απολογισμών. 

• Τήρηση ειδικού αρχείου προϋπολογισμού και απολογι¬ 
σμού με όλες τις σχετικές αποφάσεις, εγκρίσεις κτλ. 

• Συγκέντρωση στατιστικών πληροφοριών που αναφέ- 
ρεται σε οικονομικά θέματα. 

• Παροχή κάθε είδους στοιχείων που ζητούνται από Δη¬ 
μόσιες/ Ελεγκτικές Υπηρεσίες σύμφωνα με τις διαδικασίες 
που ισχύουν εκάστοτε.» 

I. Στο άρθρο 14ο: 

α. το εδάφιο στ’ συμπληρώνεται ως εξής: 

«Όσον αφορά το εκπαιδευτικό προσωπικό, ελέγχει τα 
βιβλία παρουσίας των καθηγητών τα οποία και υπογράφει 
στο τέλος κάθε εβδομάδας.» 

β. προστίθεται εδάφιο ιγ’ ως εξής: 

«ιγ) Ελέγχει την τακτική τήρηση των βιβλίων ύλης, τα 
οποία και υπογράφει στο τέλος κάθε τριμήνου.» 

γ. προστίθεται εδάφιο ιδ’ ως εξής: 

«ιδ) 

• Καταρτίζει ετήσιο πρόγραμμα εκδηλώσεων βασισμένο 
στις εισηγήσεις των καθηγητών αλλά και προσωπικών του 
επιλογών, το οποίο και παραθέτει δακτυλογραφημένο στην 
επιτροπή τεκμηρίωσης καθώς και σε κάθε μέλος του Δ.Σ., 
τρεις (3) τουλάχιστον ημέρες πριν τη συνεδρίαση του Δ.Σ. 
για το αντίστοιχο θέμα. Το πρόγραμμα κατατίθεται από 
τη Διεύθυνση μέχρι τέλος Οκτωβρίου. 

• Ελέγχει και προγραμματίζει τη συμμετοχή των καθη¬ 
γητών στις προγραμματισμένες εκδηλώσεις. 

• Ορίζει για κάθε εκδήλωση τρεις (3) καθηγητές οι οποίοι 
αναλαμβάνουν να φέρουν εις πέρας οτιδήποτε σχετίζεται 
με την οργάνωση και επίβλεψή της (προσκλήσεις, αφίσες, 
δελτία τύπου κλπ), τους οποίους και γνωστοποιεί στην 
επιτροπή τεκμηρίωσης και στα μέλη του Δ.Σ. 

• Συνεργάζεται με την επιτροπή τεκμηρίωσης για όλα 
τα ζητήματα του ΔΩΚ. 

• Συγκροτεί και εισηγείται στο Δ.Σ. τη σύνθεση των 
εξεταστικών επιτροπών, φροντίζοντας να συμμετέχουν σ’ 
αυτές όλοι οι καθηγητές του ΔΩΚ. 

• Ελέγχει την καλή κατάσταση των μουσικών οργάνων 
που αποτελούν περιουσία του ΔΩΚ. 

• Φροντίζει για τη συγκέντρωση όλων των εκθέσεων 
πεπραγμένων των καθηγητών, την ανάγνωσή τους, την 
παράδοσή τους στα μέλη και τον πρόεδρο του Δ.Σ. 

• Σε τακτά χρονικά διαστήματα, ελέγχει τους χώρους της 
βιβλιοθήκης και δισκοθήκης όπου φυλάσσονται τα αποκτή- 
ματα, με τη συνοδεία του υπευθύνου διοικητικού υπαλλή¬ 
λου. Υπογράφει στο βιβλίο χρεώσεως της βιβλιοθήκης και 
της δισκοθήκης, μια (1) φορά το μήνα. 

• Μεριμνά έτσι ώστε να διανέμεται στους καθηγητές ο 
ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ.» 

δ. Μετά την παράγραφο 4 προστίθεται η παρακάτω πα¬ 
ράγραφος 5 ως εξής: 

«5. Ο Διευθυντής του Ωδείου μπορεί να διευθύνει ένα 
Ωδείο ή Μουσική Σχολή και δύο παραρτήματα αυτών, εφό¬ 
σον εδρεύουν στην ίδια πόλη, ή και ένα παράρτημα του 
εκπαιδευτηρίου, εφόσον η έδρα του βρίσκεται σε διαφο¬ 
ρετική πόλη, ή δύο Μουσικά Εκπαιδευτήρια (ν. 3207, άρθρο 
10, παρ.13β, ΦΕΚ 302/24.12.2003)». 

Κ. Στο άρθρο 15ο, μετά την παράγραφο 4 προστίθεται 
παράγραφος 5 ως εξής: 

«5. Οι καθηγητές μπορούν να διδάσκουν σπουδαστές 
όλων των σχολών, οι δάσκαλοι σπουδαστές μέχρι και της 
μέσης σχολής, και οι επιμελητές σπουδαστές μόνον των 
προκαταρκτικών και κατώτερων σχολών. Στις σχολές ανώ¬ 
τερων θεωρητικών μαθημάτων και στον ανώτερο κύκλο 
σπουδών των οργάνων, προσλαμβάνονται μόνον καθηγη¬ 
τές, δηλ. όσοι έχουν δίπλωμα ή πτυχίο αντίστοιχης ειδικό¬ 
τητας και δετή διδακτική προϋπηρεσία σε αναγνωρισμένο 
Ωδείο ή Μουσική Σχολή.» 

Λ. Στο άρθρο 16ο μετά την παράγραφο 5 προστίθενται 
οι παρακάτω παράγραφοι: 

6. Υπογράφουν κατά τη στιγμή προσέλευσης και απο¬ 
χώρησής τους από το Ωδείο και μετά το τέλος των μαθη¬ 
μάτων κάθε ημέρας. 


7. Ενημερώνουν γονείς και κηδεμόνες κάθε τρίμηνο, σε 
δεδομένη χρονική στιγμή και εκτός διδακτικών ωρών, για 
την πρόοδο των σπουδαστών τους. Η συνάντηση γίνεται 
κατόπιν συνεννόησης με τη Διεύθυνση και πραγματοποι¬ 
είται έγκαιρη ενημέρωση των γονέων από τον καθηγητή 
αλλά και τη γραμματεία του ΔΩΚ. 

8. Ενημερώνουν έγκαιρα τη Γραμματεία για πιθανή απου¬ 
σία τους από το μάθημα για διαφόρους λόγους, έτσι ώστε 
να ειδοποιηθούν έγκαιρα οι σπουδαστές. Μεριμνούν για 
την αναπλήρωση του μαθήματος κάθε μαθητή, το συντο¬ 
μότερο δυνατό. 

9. Συμμετέχουν ως θεατές ή ως μέλη μουσικών σχημά¬ 
των στις προγραμματισμένες εκδηλώσεις. Σε περίπτωση 
απουσίας, ενημερώνουν τη Διεύθυνση εγγράφως 

10. Συμμετέχουν ως ενεργά μέλη σε δύο (2) τουλάχιστον 
εκδηλώσεις κάθε σχολικής χρονιάς (χορωδία, σολίστ κ.λπ.). 

11. Συμμετέχουν στις ομάδες οι οποίες διαδοχικά θα 
έχουν την ευθύνη για την διοργάνωση κάθε εκδήλωσης 
που θα πραγματοποιείται. Ο ορισμός των μελών θα γίνεται 
από τη Διεύθυνση του ΔΩΚ. 

12. Συμμετέχουν όλοι (σύμφωνα με τη νομοθεσία) στις 
εξεταστικές επιτροπές του ΔΩΚ, έπειτα από σχετική εισή¬ 
γηση της Διεύθυνσης. 

13. Στο τέλος της σχολικής χρονιάς υποβάλλουν ατομική 
έκθεση πεπραγμένων, όπου θα παρουσιάζεται η πρόοδος 
της τάξης, καθώς και θέματα-προτάσεις-παρατηρήσεις για 
την καλύτερη λειτουργία του ΔΩΚ σε κάθε τομέα. 

14. Φροντίζουν την αίθουσα διδασκαλίας τους έτσι ώστε 
να τηρούνται οι καλύτερες συνθήκες για τη διεξαγωγή του 
μαθήματος και ενημερώνουν εγγράφως τη Γ ραμματεία για 
τυχόν φθορές ή βλάβες που αντιληφθούν. 

15. Ελέγχουν τη αρτιότητα των μουσικών οργάνων που 
χρησιμοποιούν και βρίσκονται μέσα στις αίθουσές τους, 
αφού χρησιμοποιούνται μόνο από τους ίδιους. Σε περίπτω¬ 
ση φθοράς ή βλάβης οφείλουν εγγράφως να ενημερώσουν 
τη Γ ραμματεία προκειμένου να επιληφθεί του θέματος. 

16. Για οποιοδήποτε ζήτημα μπορούν να απευθύνονται 
στη Διεύθυνση ή στα μέλη της επιτροπής τεκμηρίωσης, ή 
ακόμη και εγγράφως να ζητήσουν ακρόαση από το Δ.Σ.» 

Ν. Στο άρθρο 19ο προστίθενται τα εξής: 

«Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού έτους 2007 του 
Δ.Ω.Κ. ίση με 25.000,00 ευρώ, η οποία έχει εγγράφει στον 
Κ.Α 10-6011.01. 

Κατά τα λοιπά ισχύει ο Ο.Ε.Υ του Δ.Ω.Κ όπως αυτός ψη¬ 
φίστηκε με την υπ’ αριθμ. 12/8.7.1996 απόφαση του Δ.Ω.Κ, 
εγκρίθηκε με την υπ’ αριθμ. 17095/22.10.1996 απόφαση του 
Γ ενικού Γ ραμματέα Περιφέρειας Θεσσαλίας και δημοσιεύ- 
θηκε στο ΦΕΚ 1037/Β/18.11.1996.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 22 Νοεμβρίου 2007 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΚΩΝΣΤΑΝΤΙΝΟΣ ΜΕΓΑΣ 

- ♦ - 

Αριθμ. 8448 (9) 

Τροποποίηση Ο.Ε.Υ του Δήμου Πολυγύρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 1416/1984. 

2. Τις διατάξεις του ν. 2190/1994. 

3. Τις διατάξεις του άρθρου 6 του ν. 2503/1997. 

4. Τις διατάξεις του άρθρου 32 του ν. 2508/1997. 

5. Τις διατάξεις του άρθρου 10 του ν. 3584/2007. 

6. Την υπ’ αριθμ. 217/2007 απόφαση του Δημ. Συμβουλίου 
Πολυγύρου. 

7. Την υπ’ αριθμ. 35/2007 γνωμοδότηση του Υπηρεσιακού 
Συμβουλίου Υπαλλήλων Ο.Τ.Α Ν. Χαλ/κής, αποφασίζουμε: 

Εγκρίνεται η τροποποίηση του Ο.Ε.Υ του Δήμου Πολυ¬ 
γύρου ως κάτωθι: 

1. Στο άρθρο 13 προστίθεται δεύτερη παράγραφος ως 
εξής: 

«Μία (1) θέση ιδιαίτερου γραμματέα του Δημάρχου (άρ¬ 
θρου 162 του ν. 3584/2007). 

2. Στο άρθρο 15 και στο τέλος της ενότητας «ΚΑΤΗΓΟΡΙΑ 
ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ» προστίθεται εδάφιο 
ως εξής: 

ΚΛΑΔΟΣ ΘΕΣΕΙΣ 

ΠΕ Διεκπεραίωσης Πολιτών 3 (τρεις) 

ΣΥΝΟΛΑ 20 (είκοσι) 

3. Στο άρθρο 16 οι θέσεις του κλάδου ΔΕ 15 εισπρακτόρων 
από τρεις ( 3 ) γίνονται δύο (2). 

4. Το άρθρο 17 διαμορφώνεται ως εξής: 

Άρθρο 17 

ΠΡΟΣΩΡΙΝΕΣ ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ 

ΕΙΔΙΚΟΤΗΤΑ ΘΕΣΕΙΣ 

Σχολικοί Φύλακες 5 (πέντε) 

Οι προηγούμενες θέσεις κενούμενες με οποιοδήποτε 
τρόπο καταργούνται. 

5. Το εδάφιο δ της 1ης παραγρ. του άρθρου 19 αντικα¬ 
θίσταται ως εξής: 

Τμήμα Περιβάλλοντος / ΠΕ 7, ΠΕ 9, ΠΕ 14, ΠΕ 15 και ελ¬ 
λείψει αυτών ΤΕ 11 . 

Με την απόφαση αυτή δεν προκαλείται δαπάνη εις βάρος 
του προϋπολογισμού του Δήμου Πολυγύρου. 

(Αριθμ. απόφ. Περιφ. Κεντρικής Μακεδονίας: 8448/ 
30.10.2007). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 30 Οκτωβρίου 2007 
Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

-♦- 

Αριθμ. 11941 (10) 

Έγκριση σύμβασης μίσθωσης έργου για το Κέντρο Εξυ¬ 
πηρέτησης Πολιτών (ΚΕΠ) Δήμου Χαλκιδέων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/τ.α/30.5.1997) 
«Διοίκηση, Οργάνωση, στελέχωση της Περιφέρειας, ρύθμιση 
θεμάτων για την Τ.Α κ.α. διατάξεις». 

2. Τις διατάξεις των άρθρων: 

- 6 του ν. 2527/1997 «Τροποποίηση και συμπλήρωση δια¬ 
τάξεων του νόμου 2190/1994 κ.α. διατάξεις». 

- 31 του ν. 3013/2002 «Αναβάθμιση της πολιτικής προστα¬ 
σίας και λοιπές διατάξεις» 

-15 παρ. 1 του ν. 3260/2004 «Ρυθμίσεις του συστήματος 
προσλήψεων και θεμάτων δημοσίας διοίκησης». 

3. Τα υπ’ αριθμ ΟΔΕ ΚΕΠ 6901/8.9.2005, Φ.7/2/7772/ΟΔΕ 
ΚΕΠ/14.10.2005 και Φ.7/8495/ΟΔΕ ΚΕΠ/30.11.2005 έγγραφα 
του ΥΠΕΣΔΔΑ, με τα οποία παρέχονται διευκρινήσεις και 
οδηγίες για τη συμπλήρωση των συμβάσεων των ΚΕΠ. 

4. Το υπ’ αριθμ. ΔΟΛ ΚΕΠ/Φ.4/2651/20566/8.8.2007 έγγραφο 
του ΥΠΕΣΔΔΑ για την κατανομή συμβάσεων μίσθωσης 


έργου διάρκειας έως έξι (6) μήνες σε ΚΕΠ των οποίων οι 
συμβάσεις λήγουν από 1.9.2007 έως 30.9.2007, αποφασί¬ 
ζουμε: 

- Εγκρίνουμε τη σύναψη δύο (2) συμβάσεων μίσθωσης έργου 
από το Δήμο Χαλκιδέων, διάρκειας έως έξι (6) μήνες, για τη 
λειτουργία του ΚΕΠ του Δήμου, ενημερώνοντάς σας ότι: 

1. Κατά την στελέχωση του ΚΕΠ με μόνιμο προσωπικό και 
την ανάληψη υπηρεσίας με την ορκωμοσία των υπαλλή¬ 
λων των ΚΕΠ, δεν θα συναφθούν νέες συμβάσεις με άλλα 
φυσικά πρόσωπα για το υπόλοιπο, ανεκτέλεστο χρονικό 
διάστημα των συμβάσεων. Σε περίπτωση μη συμμόρφωσης 
το ΥΠΕΣΔΔΑ θα επιστρέφει τις συναφθείσες συμβάσεις 
στους ΟΤΑ, δεν θα τις χρησιμοποιήσει και θα τις ανακαλέ¬ 
σει για όσο χρονικό διάστημα δεν υλοποιήθηκαν από τους 
αρχικούς συμβασιούχους. 

2. Σχετική με τη σύναψη συμβάσεων μίσθωσης έργου στα 
ΚΕΠ είναι η εγκύκλιος του ΥΠΕΣΔΔΑ με υπ’ αριθμ. πρωτ. 
Φ .7 ΟΔΕ ΚΕΠ/11123/8.5.20 06. 

3. Κατά την ηλεκτρονική καταχώρηση των συμβάσεων 
δεν προβλέπεται πλέον η συμπλήρωση του πεδίου εκείνου 
της σύμβασης στο οποίο μνημονεύεται η απόφαση κατα¬ 
νομής του Υφυπουργού ΕΣΔΔΑ Αθ. Νάκου. 

4. Σε περίπτωση αποχώρησης, παραίτησης, διακοπής 
κ.λπ. της σύμβασης μίσθωσης έργου, δεν θα συναφθεί νέα 
σύμβαση με νέο άτομο, γωρίς την προηγούμενη ενημέρωση 
και έγκριση της ΔΟΛ/ΚΕΠ/ΥΠΕΣΔΔΑ 

Σε διαφορετική περίπτωση το ΥΠΕΣΔΔΑ δεν θα κάνει δε¬ 
κτή τη νέα σύμβαση αλλά και δεν θα τη χρηματοδοτήσει. 

5. Οι συμβάσεις λήγουν αυτοδίκαια με την πλήρωση θέ¬ 
σεων του ΚΕΠ με μόνιμο προσωπικό. 

- Τόπος εκτέλεσης του έργου είναι η έδρα του Δήμου 
Χαλκιδέων 

- Η εργασία αυτή δεν ανάγεται στα συνήθη καθήκοντα 
των υπαλλήλων. 

- Το ύψος της αμοιβής εκάστου αναδόχου προσδιορί¬ 
ζεται: 

α) για ΚΕΠ με χρονική διάρκεια λειτουργίας μικρότερη 
των 24 μηνών η μηνιαία αμοιβή συμβασιούχου ανέρχεται 
σε οκτακόσια ογδόντα (880) ευρώ, 

β) για ΚΕΠ με χρονική διάρκεια μεγαλύτερη των 24 μηνών 
το ύψος της μηνιαίας αμοιβής ανέρχεται στο ποσό των 
χιλίων (1000) ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 17 Αυγούστου 2007 
Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

-♦- 

( 11 ) 

Ανακοίνωση της Έκθεσης Εκτίμησης των περιουσιακών 
στοιχείων της Δημοτικής Επιχείρησης «ΔΗΜΟΣ ΑΘΗ¬ 
ΝΑΙΩΝ ΕΠΙΧΕΙΡΗΣΗ ΜΗΧΑΝΟΓΡΑΦΗΣΗΣ». 

Ανακοινώνεται ότι με την από 26.6.2007Έκθεση της Επι¬ 
τροπής του άρθρου 9 του κ.ν. 2190/1920, όπως ισχύει, εκτι- 
μήθηκαν τα περιουσιακά στοιχεία της Δημοτικής Επιχείρη¬ 
σης «ΔΗΜΟΣ ΑΘΗΝΑΙΩΝ ΕΠΙΧΕΙΡΗΣΗ ΜΗΧΑΝΟΓΡΑΦΗΣΗΣ», 
με βάση τον Ισολογισμό της 30.4.2007, προκειμένου να 
μετατραπεί σε Ανώνυμη Εταιρεία, σύμφωνα με το νέο 
Δημοτικό Κώδικα ν. 3463/2006 και το κ.ν. 2190/1920 όπως 
ισχύει. Από την ανωτέρωΈκθεση Εκτίμησης προκύπτει ότι 
Καθαρή Θέση που θα αποτελέσει εισφορά σε είδος, κατά 
την 30.4.2007 ήταν € 914.667,40 (ΕΝΕΡΓΗΤΙΚΟΊ 4.471.058,61 
- ΠΑΘΗΤΙΚΟ: € 3.556.391,21 = Κ.Θ.: € 914.667,40). 

Ο Διευθυντής 


ΓΕΩΡΓΙΟΣ ΚΩΒΑΙΟΣ 

